**Tehnologija održavanja alatnih strojeva za lc, 29.5.2020.**

Električni pogon automobila

Danas se mnogo rastavlja o zagađenju okoliša i o ispušnim plinovima automobilskih motora. Postoje prijedlozi da se u gradskom prometu odobri uporaba samo automobila na električni pogon. Problem ispušnih plinova automobila sve se više zaoštrava, pa su sve glasniji prijedlozi da se motorna vozila isključe iz gradskog prometa. Pomišlja se na vozilo koje bi se u izvangradskom prometu koristilo motorom pomoću naftnih derivata, a ujedno bi putem generatora punilo baterije koje bi služile kao pogonska snaga u užem gradskom području. Takvo vozilo imalo bi pogon na elektromotor koji bi se napajao električnom energijom iz baterije punjenih za vrijeme vožnje u izvangradskom prometu, a noću priključkom na gradsku električnu mrežu. Ako bi se bar u gradskim središtima zabranila vožnja s pogonom na naftne derivate, tada bi se proizvodnja električnih automobila ubrzala. Klipni motori, osim toga, nisu ekonomični, a i svjetske rezerve nafte nisu neiscrpne. Sve ovo upućuje automobilsku industriju da se preorijentira na motor koji neće koristiti klasično gorivo, koji neće zagađivati atmosferu i praviti buku. Za to je, svakako, najidealniji električni motor. Uporaba elektromotora za pogon automobila nije nova. Prednosti tog motora, u odnosu prema klipnom motoru, su velike, a promjena elektromotora u osnovi mijenja konstrukciju vozila. Pri uporabi elektromotora mjenjač, spojka i diferencijal su nepotrebni. Za vlasnika vozila s elektromotorom najveće su prednosti niski troškovi održavanja i lako rukovanje vozilom. Tehnički su problemi konstrukcije vozila riješeni, a izvor električne energije je baterija koja se u glavnim crtama razlikuje u radu i konstrukciji od klasičneog akumulatora. Automobil budućnosti je svakako na pomolu i u skoroj budućnosti možemo očekivati bešumna vozila na električni pogon.